Ljubovnici/12
Dvanaesti prizor
INTRIGALO i STARAC
INTRIGALO: O, gosparu Lovro, jes ura da te ištem, ja bih deboto rekao da si namuran na bokaru, a ne na gospođu Lukreciju, kad te nije i nećeš stat na dogovor. 
STARAC: Česa nijesam namuran? Česa me nije? Česa ne stojimo na dogovor? Namuran 
sam, Intrigalo, namuran, to budi sikur, e ovo me, što hoćeš? 
INTRIGALO: Jesam li ti rekao da se često činiš vidjet, a ja trijeba da te ištem po karti od naveganja. Gdje si se u vraga zabio? Jer želim da čuješ jednu novu eskvizitu za tebe. 
STARAC: Ah, ah, ah, reci mi, moj lijepi Intrigalo, jer ti mi dohodi ježnja od feličitati. Što je, brate, što? 
INTRIGALO: Otišla ti je ona hudoba zaisto Anka i za ona dva dukata što smo joj darovali kupila je jednu britvicu od srebra i dala je razumjet gospođi Lukreciji da ju je našla i da to nije nitko izgubio nego tvoje gospostvo, a to sve za uzet razgovarat se od tebe. 
STARAC: Ečelento, per vita mia! Da eto joj druga dva dukata namjesto onijeh, merita ti ih čerto. Da što je bilo za to? 
INTRIGALO: Gospođa Lukrecija, kako skrupuloza vladika, hoće da se vrati onomu ki je je izgubio, i zato će poslat Proždora da ište jeda se nađe gospar. Nać se neće, jer je nije nitko izgubio, to će tako ona ostat mirna. 
STARAC: Dobro je to. Da koji su se razgovori od mene učinili? 
INTRIGALO: Kad je Anka spomenula tvoje gospostvo, ončas je rekla gospa Lukrecija: 
„Veramente, gospar Lovro Kalebić vele je galant. Još sam čula od pokojnoga djeda da 
vele lijepo udara u violin. Zato bih ga uzela čut." I mi ti smo s Ankom odlučili, da dođeš večeras pod prozor s violinom oko dvije ure i da poudaraš, a ona će uto opeta preuzet s njom razgovor i usadit njoj u srce tvoju ljubav. Je li ovako lijepo?
STARAC: Lijepo i prelijepo. Ja idem akordat violin, jer nijesam u nj udarao jes vele godišta. Nego, kad ću otit? 
INTRIGALO: Jesam li ti rekao, oko dvije ure noći, ma se nemoj okasnit. 
STARAC: Lassa far a me! Che felicita! Što ti je entrata od Karbana i baština od Mulina! 
INTRIGALO: Intrigao sam ih nazbilj, a sad: mano a destrigare. Evo sreće, evo Proždora! Kako mi sve pulito reuškava.

Референце 

Ljubovnici